CELEX: 32020D0755
Language: el
Date: 2020-06-08 00:00:00
Title: Απόφαση (ΚΕΠΠΑ) 2020/755 του Συμβουλίου της 8ης Ιουνίου 2020 που τροποποιεί την απόφαση (ΚΕΠΠΑ) 2016/2383 σχετικά με την ενωσιακή υποστήριξη των δραστηριοτήτων του Διεθνούς Οργανισμού Ατομικής Ενέργειας στους τομείς της πυρηνικής ασφάλειας και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

9.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 179/2
               
            
         ΑΠΟΦΑΣΗ (ΚΕΠΠΑ) 2020/755 ΤΟΥ ΣΥΜΒΟΥΛΙΟΥ
         της 8ης Ιουνίου 2020
         που τροποποιεί την απόφαση (ΚΕΠΠΑ) 2016/2383 σχετικά με την ενωσιακή υποστήριξη των δραστηριοτήτων του Διεθνούς Οργανισμού Ατομικής Ενέργειας στους τομείς της πυρηνικής ασφάλειας και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 21 Δεκεμβρίου 2016 το Συμβούλιο εξέδωσε την απόφαση (ΚΕΠΠΑ) 2016/2383 (1), η οποία προβλέπει περίοδο εφαρμογής 36 μηνών από την ημερομηνία σύναψης της χρηματοδοτικής συμφωνίας της εν λόγω απόφασης, για τις δραστηριότητες που αναφέρονται στο άρθρο 1 αυτής.
                  
               
                     (2)
                  
                  
                     Η συμφωνία χρηματοδότησης με τον Διεθνή Οργανισμό Ατομικής Ενέργειας (ΔΟΑΕ) υπεγράφη στις 15 Ιουνίου 2017 και, ως εκ τούτου, λήγει στις 14 Ιουνίου 2020.
                  
               
                     (3)
                  
                  
                     Στις 8 Μαΐου 2020, ο ΔΟΑΕ ζήτησε παράταση της περιόδου εφαρμογής και της συμβατικής καταληκτικής προθεσμίας της απόφασης (ΚΕΠΠΑ) 2016/2383 από 36 σε 42 μήνες, συγκεκριμένα έως τις 14 Δεκεμβρίου 2020. Η ζητούμενη παράταση οφείλεται στην πανδημία COVID-19 και στην προσωρινή αναστολή όλων των μη απολύτως απαραίτητων ταξιδιών και συνεδριάσεων έως την 1η Ιουνίου 2020, συμπεριλαμβανομένων όσων επρόκειτο να πραγματοποιηθούν στη Βιέννη, για τις οποίες απαιτείται η συμμετοχή εμπειρογνωμόνων που δεν κατοικούν στον τόπο διεξαγωγής των συνεδριάσεων.
                  
               
                     (4)
                  
                  
                     Η συνέχιση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2016/2383 μπορεί να γίνει χωρίς επίπτωση επί των δημοσιονομικών πόρων έως τις 14 Δεκεμβρίου 2020.
                  
               
                     (5)
                  
                  
                     Η απόφαση (ΚΕΠΠΑ) 2016/2383 θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 5 παράγραφος 2 της απόφασης (ΚΕΠΠΑ) 2016/2383 αντικαθίσταται από το ακόλουθο κείμενο:
            «Η παρούσα απόφαση λήγει στις 14 Δεκεμβρίου 2020.».
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 8 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  Απόφαση (ΚΕΠΠΑ) 2016/2383 του Συμβουλίου, της 21ης Δεκεμβρίου 2016, σχετικά με την ενωσιακή υποστήριξη των δραστηριοτήτων του Διεθνούς Οργανισμού Ατομικής Ενέργειας στους τομείς της πυρηνικής ασφάλειας και στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΕΕ L 352 της 23.12.2016, σ. 74).